કીર્તિભાઈના મોટા ભાઈ કનુ પંચાલે ‘મિડ-ડે’ને કહ્યું હતું કે ‘કીર્તિ માનસિક રીતે ૪૦ ટકા જેટલો અક્ષમ છે. તેનું વર્તન બરાબર નહોતું. તે ગમે ત્યારે ઘરમાંથી બહાર ચાલ્યો જતો હતો. અમે દેશમાં ગયા હતા ત્યારે પણ તે ઘરમાંથી બહાર ચાલ્યો ગયો હતો. આટલાં વર્ષ તો મેં તેને સંભાળ્યો. હવે મારી આર્થિક પરિસ્થિતિ સારી ન હોવાથી હું તેને સંભાળી શકું એમ નથી. તેને અનેક જગ્યાએ કામ પર લગાડ્યો હતો, પણ તે જવા તૈયાર નહોતો થતો અને ઘરમાંથી નીકળીને જ્યાં-ત્યાં ફરતો રહેતો હતો.’